**Leopold Auer** (1845–1930) var en ungarsk fiolinist, professor og dirigent. Auer var fast solist ved tsarens hoff og underviste ved konservatoriet i St. Petersburg. Flere av hans elever, blant andre Jascha Heifetz og Nathan Milstein ble verdensberømte. I årene 1915 til 1918 besøkte Auer Norge over lengre perioder, ga konserter og undervisning. Blant hans norske elever var Johan Halvorsen og Maja Bang Hohn.

Biografi
--------

Auer ble født 7. juni 1845 i Veszprém i dagens Ungarn, som sønn av en husmaler. Den jødiske familien var ikke velstående, men faren ønsket at sønnen skulle utvikle sitt åpenbare musikalske talent. Han fikk undervisning av kjente pedagoger som Jakob Dont (1857–1858) og Georg Hellmesberger senior, senere også Joseph Joachim. Auer holdt sin første konserter som fjortenåring, og foretok konsertreiser til flere byer i Kroatia, Ungarn, Wien, Linz, Salzburg, München og Leipzig. I 1864 ble han konsertmester i Düsseldorf (1863–1865) deretter i Hamburg (1866–1868). Under et besøk i London spilte han trio med Arthur Rubinstein, som deretter anbefalte ham som fiolinlærer ved konservatoriet i St. Petersburg, der han overtok etter Henryk Wieniawski. Auer ble i stillingen, fra et tidspunkt som professor, i 50 år. Fra 1873 hadde han tittelen *solist ved tsarens hoff*. Han ble adlet i 1895.

Til Norge kom Auer første gang i 1915. Auer hadde vanligvis feriert i Loschwitz, fra 1921 en bydel i Dresden, men dette satte krigen en stopper for i 1915. Filolinisten Maja Bang (1877–1940), skaffet ham en leilighet på Voksenkollen i daværende Kristiania, som erstatning. Bang hadde selv oppsøkt Auer i St. Petersburg for å få undervisning. Auer gjentok langvarige besøk i Kristiania, hvert år til og med 1918. Han ga både konserter og fiolinundervisning.

> Det blev selvfølgelig en festaften for tilhørerne. Den store kunstner spillede som ud av sin egen sjæl, i det han gav Beethovens musikk (...) Aandens ildfunkler knitrer endnu med ungdomsvoldsomhet i den gamle mesters spild.
> 
> 
>  Hjalmar Borgstrøm i anmeldelse fra 1915.
> 
> 

I et intervju i Aftenposten i 1916, fortalte Auer om sine elever som da fulgte ham til Norge, nemlig Toscha Seidel, Jascha Heifetz og Max Rosen. Under oppholdet besøkte de dronningen på Kongsgården på Bygdøy i Oslo. Han underviste en rekke andre musikere som ble verdensberømte, blant andre Nathan Milstein, Mischa Elman, Efrem Zimbalist og Cecilia Hansen. Av norske fiolinister var Johan Halvorsen og Maja Bang Hohn blant Auers elever.

Maja Bang utga med utgangspunkt i Auer flere fiolinmetodiske bøker som per 2014 fremdeles hadde betydning for fiolinundervisningen i Norge.

 

I 1917 eller 1918 emigrerte Auer til USA og ble amerikansk statsborger i 1926. Han døde i Loschwitz.

* Leopold Auer og noen av hans elever.Leopold Auer og noen av hans elever.
* St. Petersburg strykekvartett: Serge Korgueff (bratsj), Emmanuil Krüger (andreviolin), Aleksandr Verzhbilovich (cello), Leopold Auer (førsteviolin). Før 1898.St. Petersburg strykekvartett: Serge Korgueff (bratsj), Emmanuil Krüger (andreviolin), Aleksandr Verzhbilovich (cello), Leopold Auer (førsteviolin). Før 1898.

Referanser
----------

1. 1 2   Encyclopædia Britannica Online, Encyclopædia Britannica Online-ID biography/Leopold-Auer, besøkt 9. oktober 2017[Hentet fra Wikidata]
2. 1 2   Gemeinsame Normdatei, besøkt 28. april 2014[Hentet fra Wikidata]
3. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
4. ↑   Proleksis Encyclopedia, oppført som Leopold von Auer, Proleksis enciklopedija ID 9890[Hentet fra Wikidata]
5. ↑   Brockhaus Enzyklopädie, oppført som Leopold von Auer, Brockhaus Online-Enzyklopädie-id auer-leopold-von[Hentet fra Wikidata]
6. ↑   LIBRIS, libris.kb.se, utgitt 2. oktober 2012, besøkt 24. august 2018[Hentet fra Wikidata]
7. ↑   www.nb.no[Hentet fra Wikidata]
8. 1 2 3 4  Børre Quamme (2002). «Store violinister». *www.nb.no*. Solum. Besøkt 29. desember 2021.
9. ↑  «BLKÖ:Auer, Leopold – Wikisource». *de.wikisource.org* **(tysk)**. Besøkt 29. desember 2021.
10. ↑  «AUER, LEOPOLD - JewishEncyclopedia.com». *www.jewishencyclopedia.com*. Besøkt 29. desember 2021.
11. 1 2  «Leopold Auer | Encyclopedia.com». *www.encyclopedia.com*. Besøkt 29. desember 2021.
12. ↑  «Auer, Leopold». *The Encyclopedia Americana*. Besøkt 30. desember 2021.
13. ↑  «Loschwitz». *www.dresdner-stadtteile.de*. Arkivert fra originalen 30. desember 2021. Besøkt 30. desember 2021.
14. 1 2  Harald Herresthal (2004). «Norge-Russland : naboer gjennom 1000 år». *www.nb.no*. Norsk Folkemuseum, Russisk etnografisk museum. Besøkt 29. desember 2021.
15. ↑  Kjell Bloch Sandved (1951). «Musikkens Verden». *www.nb.no*. Besøkt 30. desember 2021.
16. ↑  Jahn Otto Johansen/Kjell Skyllstad. «Sovjetunionen gjennom 50 år». Besøkt 29. desember 2021.

Eksterne lenker
---------------

* (en) Leopold Auer – kategori av bilder, video eller lyd på Commons Rediger på Wikidata
* (en) Leopold Auer på Discogs Rediger på Wikidata

* (en) Leopold Auer på MusicBrainz Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Prabook **·** Brockhaus Enzyklopädie **·** Deutsche Biographie **·** Österreichisches Musiklexikon **·** Nationalencyklopedin **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NLA **·** NDL **·** NKC **·** BNE **·** MusicBrainz **·** Discogs
 |